b'\n_START_ARTICLE_\nVir (naselje)\n_START_SECTION_\nGeografija\n_START_PARAGRAPH_\nNaselje Vir le\xc5\xbei na manj\xc5\xa1i vzpetini nad pe\xc5\xa1\xc4\x8denim zalivom Sapavac. Manj\xc5\xa1i pristan z okoli 25 m dolgim kolenastim pomolom varuje okoli 60 m dolg prav tako kolenasti valobran. Globina morja pri valobranu in pomolu je do 2 m._NEWLINE_Kraj je s cesto z mostom preko preliva Privla\xc4\x8dki gaz povezan s celino.\n_START_SECTION_\nGospodarstvo\n_START_PARAGRAPH_\nGlavna gospodarska dejavnos prebivalcev je poleg poljedelstva, \xc5\xbeivinoreje in ribolova tudi turizem. V kraju,kjer je nekaj zasebnih kampov, je mogo\xc4\x8de najeti tudi turisti\xc4\x8dne sobe in apartmaje.\n_START_SECTION_\nZgodovina\n_START_PARAGRAPH_\nV naselju so odkrili ostanke temeljev enoladijske predromanske cerkvice sv. Nikole. Na pokopali\xc5\xa1\xc4\x8du pa stoji romanska cerkvica sv. Ivana postavljena na prehodu iz 12. v 13. stoletje. Nedale\xc4\x8d stran pa so ru\xc5\xa1evine bene\xc5\xa1ke utrdbe z dvema stolpoma iz 17. stoletja.'